ועדת המשנה לקידום עסקים קטנים ובינוניים, כנסת 25, פרוטוקול מספר 1, 2023-02-14 00:00

שלום דנינו: צוהריים טובים

שלום דנינו:  אני מתכבד לפתוח את ישיבת ועדת המשנה של ועדת הכלכלה לקידום עסקים קטנים ובינוניים

שלום דנינו:  חברים, ברוכים הבאים

שלום דנינו:  אנחנו שמחים שאתם מטריחים את עצמכם ומגיעים

שלום דנינו:  מאוד אכפת לכם, וגם לנו מאוד מאוד אכפת

שלום דנינו:  אנחנו באמת רוצים שתהיה לנו בסוף תוצרת מעשית, אמיתית, מתחשבת, מקשיבה ומיישמת, מכל המשאבים שאתם השקעתם ושאנחנו משקיעים

שלום דנינו:       אנחנו מקיימים פה דיון שהוא די שונה ממה שאתם רגילים פה בוועדת הכלכלה, בראשותו של חבר הכנסת דוד ביטן

שלום דנינו:  הוא ביקש להקים ועדת משנה קטנה שתרכז את כל הנושאים שמעיקים על העסקים הקטנים והבינוניים, במטרה לקדם את דרישותיהם

שלום דנינו:  במהלך השבועות האחרונים שמענו אתכם ואספנו

שלום דנינו:  עם חלקכם נפגשנו, ועם חלקכם עשינו זאת בזום

שלום דנינו:  קיבלנו גם מסמכים

שלום דנינו:  ניסינו לתמצת כל הערה שלכם לאיזשהו קובץ של צו עשה

שלום דנינו:  עידית, תוך שבועיים אנחנו נקיים דיון גדול עם דוד ביטן בכל הנושאים שריכזנו

שלום דנינו:  היום בבוקר גם שוחחתי עם שר הכלכלה ניר ברקת

שלום דנינו:  אני חושב שהוא בא עם תפיסות ועקרונות כלכליים מאוד עמוקים, וגם עם מחשבה מאוד מקורית

שלום דנינו:  לאחר שנסיים פה בוועדה את הכול ונדון ונמליץ, אנחנו נעשה גם אצלו פגישה גדולה כי הוא הגוף המרכזי שמוביל את התחום הזה

שלום דנינו:       ברשותכם, אנחנו ממשיכים במסורת של דוד

שלום דנינו:  הוא נותן זכות דיבור לחברי הכנסת, ולאחר מכן לאורחים

שלום דנינו:  אנחנו נדלג על דברים שאנחנו יודעים ורשמנו

שלום דנינו:  אנחנו לא בדיון של הרחבות, אנחנו ממש בדיון סופי של הערות אחרונות

שלום דנינו:      חבר הכנסת ברוכי, בבקשה

אליהו ברוכי: שלום לך

אליהו ברוכי:  קודם כול, תודה רבה על קיום הדיונים האלו בוועדה

אליהו ברוכי:  הדיונים העניינים והקצרים הם מאוד תועלתיים

אליהו ברוכי:   אשמח מאוד שגם אנחנו, חברי הוועדה, נוכל לקבל את הסיכומים האלה ושנוכל לראות אותם עוד לפני הדיונים הרחבים וללמוד אותם

אליהו ברוכי:  תודה

שלום דנינו: לדעתי, עד אמצע השבוע הבא יהיה לנו קובץ מוכן, פחות או יותר

שלום דנינו:  כמובן שנעביר אותו

שלום דנינו:  לקחנו גם את המסמך של נעמה

שלום דנינו:  היא טיפלה בכל התנאים הסוציאליים

שלום דנינו:  תמצתנו את זה לנושאים מאוד מאוד מדויקים

שלום דנינו:  כמובן שהכול נעשה בתיאום עם חברי הכנסת

שלום דנינו:  נעביר אליכם למבט אחרון

אליהו ברוכי: מצוין

שלום דנינו: נעמה, בבקשה

נעמה לזימי: תודה רבה, חבר הכנסת דנינו

נעמה לזימי:  אתה לקחת את המשימה הזו ברצינות

נעמה לזימי:  גם אנחנו ישבנו

נעמה לזימי:   אני וצוות הלשכה שלי גיבשנו מסמך יחד עם הפורום של ההסתדרות ושל העצמאים והפרילאנסרים

נעמה לזימי:  בחנו כל סוגיה - מה ריאלי, מה אפשרי

נעמה לזימי:  אני שמחה שהגעת בלב פתוח ובנפש חפצה לגבי סוגיות אקוטיות, שהגיע הזמן שיוסדרו

נעמה לזימי:  אני חושבת שאם כל אחת מהסוגיות תוסדר אזי כל אחת תהיה מהפכה בפני עצמה

נעמה לזימי:  כמובן שלאחר רעידת האדמה בטורקיה, אנחנו מבינים שהסיפור של נוהל חירום הוא דבר שנוגע בכול: לחימה, מגפה עולמית, ובטח באסונות כאלו שיכולים להיות גם אסונות לאומיים

נעמה לזימי:  הגיע הזמן שתהיה ודאות לכלל העצמאים והעסקים הקטנים גם בעיתות חירום, וכל זאת לצד רשת ההגנה הסוציאלית

נעמה לזימי:  אני מברכת על הכינוס הזה ומקווה שאכן יהיו בשורות ממשיות

נעמה לזימי:  תודה

שלום דנינו: רועי כהן, האם הוא ישנו?     

יעל גויסקי: רועי איננו

יעל גויסקי:  אני כאן מטעם להב

יעל גויסקי:  אני מלווה את להב ואת ארגוני להב למעלה מ-12 שנה

יעל גויסקי:  קודם כול, אנחנו, כמובן, כמו שאמר רועי, גם בדיון הקודם וגם בפגישה עם כבוד היושב-ראש, מברכים על כך שוועדת הכלכלה נתנה לזה חשיבות עליונה

יעל גויסקי:  אנחנו פירטנו את הדברים בפעם הקודמת גם בפניך

יעל גויסקי:  כמו שאמרה חברת הכנסת נעמה לזימי, אנחנו, כמובן, נשמח אפילו אם רק נושא אחד או שניים יקודמו

יעל גויסקי:  זה כבר יהיה הישג ובשורה לעסקים הקטנים והבינוניים

שלום דנינו: אני מוכרח לומר לך שאני לא מסתפק בנושא אחד או שניים בתנאים הסוציאליים

שלום דנינו:  זה לא סביר, זה לא מוסרי, זה לא הגיוני, שלעצמאים שמשלמים 17

שלום דנינו: 9% ביטוח לאומי לא תהיה זכות אבטלה, אבל ומחלה

שלום דנינו:  זה פשוט לא מתקבל על הדעת

שלום דנינו:  עד שלא הגעתי לכנסת, לא הבנתי כמה עניין דמי האבטלה לא הגיוני, לא סביר ולא בא בחשבון

שלום דנינו:  אם הדברים האלה לא יעברו, ואם לא נצליח לעשות פה בוועדה הזו את הדברים האלה, אז כמו שהמלצתי לדוד ביטן, אנחנו נזדכה על הוועדה הזו אצל היושב-ראש

שלום דנינו:  אין טעם שלא נקדם פה, יחד עם משרד הכלכלה ועם משרד האוצר, את הדברים הסופר חשובים האלה

שלום דנינו:  אני לא הולך לעשות מסחרה של: תנו לנו אחד ונהיה מבסוטים

שלום דנינו:  זו סוגיה אחת גדולה שבה צריך לטפל

יעל גויסקי: אני מברכת על הדברים

יעל גויסקי:  אני מלווה גם את ארגוני להב

יעל גויסקי:  יושבים פה לפחות שניים או שלושה ארגונים: אלי מהמכולת, מגני האירועים, ארגונים בתוך להב

יעל גויסקי:  חברת הכנסת לזימי דיברה על תקופות חירום

יעל גויסקי:  לצערי הרב, הן יחזרו

יעל גויסקי:  זה לא רק וירוס קורונה, זה מבצעים, מלחמות, שיטפון בנהריה

יעל גויסקי:  לא חסר

יעל גויסקי:  זה באמת הזמן של העצמאים

יעל גויסקי:  לעסק הקטן אין שום אבא ואימא

יעל גויסקי:  אני מלווה כאן כמובן גם פורום העצמאים, וליאור ירחיב

יעל גויסקי:  יש לנו - - -

יעל גויסקי:  המון המון תודה

שלום דנינו: האם ברוך שניר ישנו? הבנתי שרמי בג'ה יהיה איתנו בזום

ליאור גור: אנחנו מקווים שהוא יצטרף עוד מעט

ליאור גור:  אני ליאור גור, פורום העצמאים מבית ההסתדרות

ליאור גור:  קודם כול, כמובן שאנחנו מברכים על הדברים שאמרת כרגע בנוגע לביטחון סוציאלי לעצמאיים

ליאור גור:  אנו מחזקים גם את ידיה של חברת הכנסת לזימי שעושה כל מה שאפשר כדי שהעניין הזה באמת יוסדר

ליאור גור:  כמו שאתה יודע, חבר הכנסת דנינו, הגשנו לך, וגם הסברנו לך בהרחבה בפגישה איתך, את כל הדברים שחשוב לנו לקדם ולהוביל בעניין הזה

ליאור גור:  ביקשת תוספות, אבל אין לנו מה להוסיף

ליאור גור:  בהצלחה לכולם ותודה רבה

שלום דנינו: תודה לך

שלום דנינו:  כרמל גומא, בבקשה

כרמל גומא: אני כרמל גומא, ונמצאת איתי גם רות זית

כרמל גומא:  אנחנו מהמכון הישראלי לתכנון כלכלי

שלום דנינו: אה, איתכם ישבתי

כרמל גומא: נכון, ישבנו ודיברנו על המחקר שערכנו

שלום דנינו: חזרתי על המצגת אחר כך

שלום דנינו:  עשיתם עבודה יוצאת מהכלל

שלום דנינו:  זו ממש עבודה איכותית וחשובה

שלום דנינו:  היא באמת פותחת עיניים

שלום דנינו:  אנחנו ניקח מכם גם את העמוד הראשון לגבי מה קורה בכל היחידות שמתקצבות במשרד הכלכלה

שלום דנינו:  זה סבך אחד גדול

כרמל גומא: מצוין, נכון

כרמל גומא:  הראנו באמת שהסיוע הממשלתי הוא מאוד מורכב, מפוצל, קשה להבנה לעסקים

כרמל גומא:  הוא גם לא באמת עומד בהיקפים ובכמויות של העסקים

כרמל גומא:  הוא לא מספיק להגיע לכולם

שלום דנינו: אנחנו כתבנו בהערות שאתם תציגו בוועדה הגדולה, שתנוהל על ידי דוד ביטן, חלק מהסעיפים שם, ולקחנו את המרכזיים שבהם, כי יש לו שיניים גדולות שיודעות לנשוך וללחוץ

שלום דנינו:  כדאי לנצל אותו לטובת האירוע הזה

כרמל גומא: תודה רבה

שלום דנינו: עופר חורש, בבקשה

עופר חוגי: אני מלשכת סוכני הביטוח

עופר חוגי:  קודם כול, תודה לך

עופר חוגי:  אנחנו נפגשנו אצלך במשרד לפני שבועיים

עופר חוגי:  העלינו מספר נקודות

עופר חוגי:  אני אחזור בקצרה

עופר חוגי:  דיברנו על המסלקה הפנסיונית, ועל כך שזה מכשיר חשוב מאוד

שלום דנינו: רשמנו

שלום דנינו:  הבנו

עופר חוגי: רק נקודה אחת בנושא המסלקה

עופר חוגי:  אנחנו בדקנו

עופר חוגי:  המסלקה הפנסיונית באירופה ממומנת על ידי חברות הביטוח והמדינה

שלום דנינו: כמו שהיה עד עכשיו, הם סיפקו את המידע

שלום דנינו:  מהרגע שפתחו את המסלקה, 500 שקל לסוכנות פחות או יותר בממוצע

עופר חוגי: כן, הכול נופל עלינו

עופר חוגי:  חצי שקל על כל הורדת פרודוקציה

עופר חוגי:  1,000 לקוחות, 500 שקל בחודש

שלום דנינו: אוקיי, זה ידוע לנו

עופר חוגי: שנית, העלינו בפניך את נושא האגרות שאנחנו משלמים

שלום דנינו: כן, רשום

עופר חוגי: שלישית, אני לא רואה פתרון פה לנושא ממשק מעסיקים שעומד לצאת כבר בשבוע הבא למעסיקים עם מעל שלושה עובדים

עופר חוגי:  עד היום זה היה למעסיקים מעל עשרה עובדים

עופר חוגי:  אני מדבר על כלל המעסיקים

עופר חוגי:  זה עלויות גדולות לאותם מעסיקים

עופר חוגי:  אנחנו פנינו ל - - -     

שלום דנינו: האם יש פה מישהו ממשרד האוצר או ממשרד הכלכלה שנוגע בדבר?      

עמיר פרץ: אני עמיר כץ, מנהל מחלקת תשלומים וטיפול פנסיוני, רשות שוק ההון

עמיר פרץ:  אני רוצה לומר כמה דברים לגבי המעסיקים: ראשית, אנחנו בתוך הרפורמה הזו כבר שבע שנים עם מעסיקים גדולים

עמיר פרץ:  התחלנו ב-2016 עם מעסיקים של מעל 100 עובדים

עמיר פרץ:  אנחנו מרגישים מאוד בנוח לעשות זאת

עמיר פרץ:  אין שום סיבה שמעסיק גדול ייהנה מכל היתרונות של ממשק מעסיקים ושהכספים ייקלטו מהר, ומעסיק קטן לא

שלום דנינו: לא הבנתי איפה היתרון בכך שאתה רוצה לחייב את הנהלת החשבונות של עסק קטן עם שלושה עובדים, לעשות את זה עם עובד מתוך החברה

שלום דנינו:  האם תוכל להסביר זאת?     

עמיר פרץ: ממשק מעסיקים מוודא שהכספים נקלטים טוב ומהר

עמיר פרץ:  ברגע שזה מוחל רק על מעסיקים גדולים, רק הם נהנים מזה

עמיר פרץ:  אין שום סיבה שעובד אצל מעסיק קטן לא ייהנה מזה ושהכספים שלו ייקלטו לאט באופן ידני

עמיר פרץ:  אנחנו לא רואים סיבה לדחות את זה

שלום דנינו: אני באמת לא מבין איפה הבעיה

שלום דנינו:  האם מהר מאוד תראו שהמעסיק לא הפקיד ואז תוגש נגדו תביעה מטעם חברת הביטוח על השהיית העברת התשלום, ואת התשלום הזו הם ייקחו כמובן לקופה הכללית ולא לאותו עובד שהם לכאורה תובעים עבורו? האם באותו זמן להעמיס על העסק הקטן עוד מטלה? איפה היתרון לעובד ואיפה היתרון לעסק? אני רואה שזה קורה הפוך

עמיר פרץ: היתרון לעובד מאוד ברור

עמיר פרץ:  אנחנו מקבלים דיווחים שוטפים מהגופים לגבי הכספים

שלום דנינו: מה זה "שוטפים"? תן לי נתונים

עמיר פרץ: בכל חודש אנחנו מקבלים דיווחים

עמיר פרץ:  אנחנו רואים שהכספים שמופקדים באמצעות הממשק נקלטים הרבה יותר ובצורה הרבה יותר טובה

שלום דנינו: הכספים מועברים על פי מועדם

שלום דנינו:  יכול להיות שאתה תראה אותם חודש אחרי

שלום דנינו:  אני לא מצליח להבין איפה היתרון שמצדיק הוצאה על עסק קטן?      

עמיר פרץ: לעניין ההוצאה - קודם כול, בדקנו

עמיר פרץ:  יש סוגים רבים של מתפעלים

עמיר פרץ:  אפשר ללכת למתפעלים שלוקחים גם הרבה פחות

עמיר פרץ:  יש סכומים נמוכים

עמיר פרץ:  יש במסלקה באמצעות שקל בתעודת זהות

עמיר פרץ:  אפשר להיכנס לאתר של הגוף המוסדי

שלום דנינו: האם זה שקל לעובד?     

עמיר פרץ: כן

שלום דנינו: אתה אחראי על מה שאתה אומר?     

עמיר פרץ: בנוסף, אפשר להיכנס לאתר של הגוף המוסדי ולדווח שם בחינם באמצעות הממשק

ארל'ה פרסי: אני ארל'ה פרסי מלשכת סוכני הביטוח

ארל'ה פרסי:  בגדול, אנחנו רוצים פרנסה

ארל'ה פרסי:  מבחינתנו, שכל המעסיקים יצטרכו לדווח

ארל'ה פרסי:  באנו כרגע לייצג את העסקים הקטנים

ארל'ה פרסי:  הרי מוכר פלאפל או בעל דוכן פלאפל, לא יכול, גם אם הוא רוצה, להיכנס למסלקה הפנסיונית ולשדר בשקל אחד עבור העובד שלו שעובד אצלו כמה שעות

ארל'ה פרסי:  זה לא ייתכן

ארל'ה פרסי:  אין ספק שחשיבות ממשק התשלומים היא רבה

ארל'ה פרסי:  זה עשה סדר במשק בצורת הדיווח וכו'

ארל'ה פרסי:  אבל אין להשוות בין עסק שיש לו חשבי שכר או מחלקת כספים לבין עסק כמו פנצ'רייה

שלום דנינו: במה זה מחייב עסק קטן עם שלושה אנשים שהוא לא דוכן פלאפל?      

ארל'ה פרסי: אדם כזה לא יכול לדווח בעצמו

שלום דנינו: האם הוא יבקש מהנהלת חשבונות לעשות זאת?     

ארל'ה פרסי: לא

ארל'ה פרסי:  צצו עכשיו כמו פטריות כל חברות התפעול

ארל'ה פרסי:  הן כבר שלחו פרסומות לכולם, ואפשר זאת לראות בפייסבוק

ארל'ה פרסי:  הן אומרות: בוא, אנחנו נדווח עבורך

ארל'ה פרסי:  יש מינימום

ארל'ה פרסי:   200 שקלים, וזה המינימום של המינימום עבור עובד אחד, וזה יגיע בקלות ל-500 - 1,000 שקלים

ארל'ה פרסי:  ואם אתה מחליף עובד אז כל פעם, וטופס קוביות

ארל'ה פרסי:  כלומר, יש פה עלות אמיתית עבור עסק קטן

ארל'ה פרסי:  אולי אפשר למצוא פתרונות

ארל'ה פרסי:  למשל, לשדר בהוראת קבע לעסק עם שני עובדים, ואולי אם זה קרן פנסיה

ארל'ה פרסי:  הרי היום בקרן פנסיה קולטים כמו שזה

עמיר פרץ: אנחנו בדקנו ויש מתפעלים שלוקחים 25 שקל לעד שלושה עובדים, 6 שקלים לתעודת זהות

עמיר פרץ:  יש סכומים הרבה יותר נמוכים

עמיר פרץ:  תבדקו את זה, אנחנו בדקנו

ארל'ה פרסי: זה לא ישים

שלום דנינו: אני מבקש שלפגישה הסופית תבואו עם עבודה קצת יותר מדוקדקת

שלום דנינו:  אני גם אעשה בדיקה מול גופים פרטים אחרים

שלום דנינו:  אני מבקש שזה יהיה רציני

עופר חוגי: יש גורם מתפעל וגם הוא רוצה להרוויח כסף

עופר חוגי:  ברגע שיש לי גוף עם 100 עובדים, הוא יכול לקחת 10 שקלים לעובד

עופר חוגי:  אבל ברגע שיש לי גוף עם שלושה עובדים, הוא אומר: המינימום שאני רוצה הוא להרוויח פה 150 שקל

עופר חוגי:  זה יוצא 50 שקל לעובד

עופר חוגי:  אני לא מכיר מתפעל שלוקח שקל לעובד

עופר חוגי:  עמיר, אם יש לך דוגמאות, אנחנו נשמח לשמוע על זה

עמיר פרץ: אפשר להיכנס למסלקה הפנסיונית, ואפשר לעשות גם בחינם באתר של הגוף המוסדי

עמיר פרץ:  התחלנו עם זה לפני שבע שנים

עמיר פרץ:  התחלנו עם מעסיקים של 20, 50 ו-100 עובדים

עמיר פרץ:  אנחנו מרגישים מאוד בנוח להיכנס עכשיו למעסיקים של שלושה עובדים ומעלה

עמיר פרץ:  הטיוטה הסופית הזו פורסמה לפני שנה וחצי, ואנחנו רק לפני חודש קיבלנו פנייה ובקשה לדחות את זה

עמיר פרץ:  רשמנו להם בתגובה שאנחנו לא רוצים לדחות את זה ושאנחנו לא רואים סיבה שעובד אצל מעסיק קטן לא ייהנה מהיתרונות של ממשק מעסיקים

עמיר פרץ:  אנחנו גם חושבים שזה לא רציני

שלום דנינו: סלח לי, אבל עד הרגע לא הבנתי ממה הוא נהנה

עמיר פרץ: הוא נהנה משני דברים: ראשית, הוא נהנה מזה שהכספים נקלטים באופן מהיר

עמיר פרץ:  באופן אוטומטי מקבל היזון חוזר ויודע אם זה נקלט או לא, אם יש שגיאה למה זה לא נקלט

עמיר פרץ:  שנית, זה אוטומטי

עמיר פרץ:  הוא לא צריך

שלום דנינו: מי יוזם את אי הקליטה אוטומטית וזה? הוא הולך לבדוק?     

עמיר פרץ: ברגע שזה מועבר באמצעות הממשק, יש היזון חוזר ורואים אם הכספים נקלטים

עמיר פרץ:  שוב, אנחנו מקבלים דיווחים בכל חודש

עמיר פרץ:  אין ספק שהקליטה היא יותר טובה ויותר מהירה כשזה באמצעות הממשק

קריאה: אני מסכים איתו בזה

שלום דנינו: אני מבקש שתעשו בדיקה לגבי העלויות

שלום דנינו:  במקביל, אני אעשה בדיקה משלי

שלום דנינו:  אני מבקש שלפגישה עם דוד, שתהיה תוך שבועיים, שהעניין הזה ומה שאתם אומרים יהיה ברמת אמינות גבוהה

שלום דנינו:  קשה לי להאמין שיש שקל לעובד

שלום דנינו:  אף אחד לא ירים טלפון אליך בשביל שקל לעובד

שלום דנינו:  זה לא סביר ולא הגיוני

עמיר פרץ: שוב, יש הרבה רמות של שירות

עמיר פרץ:  יש שירות מלא, יש אפשרות לדווח באמצעות הממשק, רק באמצעות המסלקה, ויש אפשרות לפנות לגוף המוסדי עצמו

שלום דנינו: אני מבקש שתעשו את הבדיקה

שלום דנינו:  נרחיב בזה כי העניין הזה רשום לנו לטיפול

שלום דנינו:  בבקשה, לא להוסיף הוצאות, שאין להן שום תרומה, לעסקים קטנים

שלום דנינו:      	אלי סתוי, ענף המזון, בבקשה

אלי שלום סתוי: תודה רבה לכבוד היושב-ראש

אלי שלום סתוי:  בהזדמנות זו, תרשה לי להודות לך באופן אישי על ההשתתפות שלך בוועדת הכלכלה שעוסקת בתחום יוקר המחיה בענף המזון

אלי שלום סתוי:  לנו, ל-10,000 העסקים הקטנים בענף המזון, אין ספק שפתרון כשל השוק בענף יכול להוזיל משמעותית את יוקר המחיה בענף המזון, בדומה מאוד למה שנעשה בזמנו בתחום התקשורת הסלולרית

אלי שלום סתוי:  יש לנו אתגר עצום

אלי שלום סתוי:  אני מברך את משרד הכלכלה על כך שהעמיד לרשותנו תוכנית מצוינת

אלי שלום סתוי:  התוכנית עצמה היא מודל מצוין לשכפול לעוד ענפים שהם לא מזון

שלום דנינו: מה התוכנית?     

אלי שלום סתוי: אני אקריא: תוכנית נוהל מנכ"ל 469 - יוזמה מבורכת בחסות משרד הכלכלה המציעה למעשה ובאופן אחראי, ההוגן והראוי ביותר, את הפתרון האולטימטיבי לצורך תיקון כשל השוק בענף המזון הריכוזי ביותר בעולם שקיים בישראל לצורך הוזלת יוקר המחיה

שלום דנינו: איך עושים את זה עכשיו?     

אלי שלום סתוי:  אנחנו כבר סיימנו את כל סעיפי התוכנית

אלי שלום סתוי:  הקמנו עמותה

אלי שלום סתוי:  לעמותה הזו יש חברה בבעלותה שמתפעלת את שרשרת האספקה

אלי שלום סתוי:  גייסנו קרוב ל-2,000 קמעונאים לצורך הפיילוט

אלי שלום סתוי:  יש לנו מחסן מרכזי שעומד לרשות שרשרת האספקה

אלי שלום סתוי:  אנחנו מחכים להצלחה הגדולה של יושב-ראש ועדת הכלכלה דוד ביטן

אלי שלום סתוי:   ושוב, זו הזדמנות להודות לו על כל מה שעשה בחודש האחרון לתועלת העניין

אלי שלום סתוי:  ברגע שהחוק החשוב או הוראת השעה שאתם מתכננים לעשות בנושא שתיאלץ את היצרנים הגדולים והיבואנים הגדולים, שהתרגלו להרוויח מאות אחוזים על העסקים הקטנים, הם התרגלו וקשה להם מאוד לוותר על זה, בזכותכם יהיה שוויון הזדמנויות במסחר

שלום דנינו: דוד עשה עוד משהו

שלום דנינו:  איפה חבר הכנסת ברוכי? הוא מינה אותו בעניין הסופרים והרשתות, והוא קשור בזה

שלום דנינו:  אעביר לחבר הכנסת ברוכי גם את המסמך שהעברת לי

אלי שלום סתוי: אנחנו שלחנו דף עמדה מסודר לוועדה, והכול מצוין ומפורט שם

שלום דנינו: אוקיי

שלום דנינו:  הוקדש דיון

שלום דנינו:  דוד פירק את זה לכמה נושאים

אלי שלום סתוי: נכון

אלי שלום סתוי:  אנחנו היינו בדיונים ואנחנו יודעים שמתוכנן בקרוב דיון ממצה

שלום דנינו: אני חושב שהנושא שלכם ייכנס לפרויקט של חבר הכנסת ברוכי

עידית חנוכה: הוא הבא והוא המשך לנושא של - - -     

אלי שלום סתוי: אני רוצה להדגיש, כבוד היושב-ראש, שאנחנו מוכנים לקראת מהפכה שתוזיל משמעותית

אלי שלום סתוי:  כשאני אומר "משמעותית", אני לא מתכוון ל - - -     

שלום דנינו: כמה זמן יהיה הפיילוט? אנחנו רוצים לדעת מתי נראה את זה

אלי שלום סתוי: אנחנו מוכנים

אלי שלום סתוי:  אנחנו יכולים כבר ממחר בבוקר

אלי שלום סתוי:  הבעיה שלנו היא שאותם יצרנים ואותם יבואנים גדולים התרגלו להרוויח המון כסף

אלי שלום סתוי:  הם לא מוכנים לוותר על הצ'ופר הזה שהרגולציה אפשרה להם

אלי שלום סתוי:  אנחנו אומרים דבר פשוט

שלום דנינו: השוק החופשי אפשר להם את זה

אלי שלום סתוי: הרגולציה אפשרה

שלום דנינו: סליחה, לא רק הרגולציה

שלום דנינו:  היא נופלת על כולם

שלום דנינו:  חבר הכנסת ברוכי קיבל את המשימה הזו מדוד

שלום דנינו:  הוא ירכז את כל נושא המרכולים

שלום דנינו:  קח בחשבון שגם הספקים האלה, במקום לספק עשרה משטחים במשאית, צריכים לקחת משאית לעשרה אתרים ולמחסן המרכזי

אלי שלום סתוי: פתרנו את הבעיה

אלי שלום סתוי:  משרד הכלכלה מימן עבורנו

אלי שלום סתוי:  הם הבינו את המשמעויות ואת הפתרון והם העמידו לרשותנו להפעלת מחסן

אלי שלום סתוי:  המחסן הזה פתר את כל נושא הלוגיסטיקה

אלי שלום סתוי:  הוא מאפשר

שלום דנינו: כולל מוצרי חלב?     

אלי שלום סתוי:  אין צורך במוצרי חלב

אלי שלום סתוי:  במוצרי חלב אין שום יתרון

אלי שלום סתוי:  אני לא יודע אם אתה יודע, אבל המרלו"גים של הרשתות לא משנעים מוצרי חלב

אלי שלום סתוי:  הדבר ההגיוני הוא שמוצרי חלב יגיעו ישירות מהמחלבה לנקודת המכירה

אלי שלום סתוי:  אותו דבר גם לגבי העסקים הקטנים

אלי שלום סתוי:  אני טוען, וחשוב מאוד להדגיש את זה, שאין ספק שהפעילות המבורכת שלכם בעניין הזה תצליח לאפשר שוויון הזדמנויות ל-10,000 עסקים קטנים שמשרתים את האוכלוסייה הנזקקת בישראל ואת מי שאין לו רכב וכרטיסי אשראי

שלום דנינו: דיברנו על זה

שלום דנינו:  לסיכום: קודם כול, אנחנו מודים למשרד הכלכלה ומודים לך על התודות

שלום דנינו:  בוא נשלים את המהלך בזה ושהמחירים אליכם יהיו המחירים שמקבלים העסקים הגדולים, כפי שדוחף דוד

אלי שלום סתוי: בהצלחה גדולה

שלום דנינו: תתחבר לחבר הכנסת ברוכי כי הוא יהיה האחראי על הפרויקט של הסופרים

שלום דנינו:  אני מקווה שגם משם נרכז עבודה מסודרת

אלי שלום סתוי: הוא ליווה את כל הדיונים, הוא בהחלט פעיל בנושא

אלי שלום סתוי:  אני מוקיר לו תודה אישית על הפעילות שלו

שלום דנינו: צמרת אביב, סגנית נשיאי להב, בבקשה

צמרת אביבי: תודה רבה על זכות הדיבור, וברכות על הוועדה החשובה הזו

צמרת אביבי:  בהמשך לדבריה של עו"ד יעל כנציגת להב, אני רוצה להסב את תשומת ליבך לכמה נקודות חשובות כדי שתדע שזה המאבק שמתנהל כרגע

צמרת אביבי:  ראשית, ההחזרים של מענקי הקורונה

צמרת אביבי:  כמו שאתה יודע, אנחנו קיבלנו את המענקים במהלך משבר הקורונה, כמו שהשכירים קיבלו את החל"ת

צמרת אביבי:  אנחנו נדרשים במשך זמן ממושך להחזיר את המענקים בגלל שחסר אחוז או שניים

צמרת אביבי:  אם במקום 40% ירידה במחזור, העסקים הגיעו ל-38%, הם צריכים להחזיר את כל המענקים

צמרת אביבי:  עסקים שנסגרו בין 2020 - 2022 אמורים להחזיר

צמרת אביבי:  עסקים שהיו במחלה ממושכת ובאשפוזים ב-2019 ושנת הבסיס שלהם היא אפס, גם צריכים להחזיר

צמרת אביבי:        מפה אני שולחת לך בקשה לבדוק מול ראש הממשלה, לא פחות ולא יותר, שנתן הבטחת בחירות שאף עצמאי לא יצטרך להחזיר את המענקים

צמרת אביבי:  אנחנו רוצים לראות את זה יורד באמת לשטח, הלכה למעשה, ושרשות המסים תוריד מאיתנו את החרב המונחת על צווארנו השכם והערב

צמרת אביבי:       שנית, בהמשך לדבריו של אלי סתוי, המודל שהוא יצר עם הסוכנות לעסקים במשרד הכלכלה זה מודל שאפשר לקחת לכל ענף שמוכר סחורה

צמרת אביבי:  יש כמובן ענפים שהם לא מוכרים סחורה אלא נותנים מהידע שלהם כמו: מדריכים, ואז זה לא רלוונטי

צמרת אביבי:  אבל לגבי עסקים שיש להם אפשרות להוזיל את כל יוקר המחיה לכל שאר האזרחים במדינת ישראל, אפשר לקחת את המודל הזה שסתוי יצר ולהנגיש אותו לכל שאר העסקים

צמרת אביבי:  זה מודל מאוד מאוד חשוב, וחשוב שתדע על המודל הזה, כבוד היושב-ראש

צמרת אביבי:  כמו כן, איך אפשר לאגד את העסקים הקטנים החלשים והשקופים האלה ולא לתת מונופול לעסקים גדולים ולתת לנו להתפורר

צמרת אביבי:      אני רוצה להסב את תשומת ליבך לענף שלי

צמרת אביבי:  אני מקדמת את כל נושא החינוך המשלים

צמרת אביבי:  כל מי שנותן שירותי הדרכה, הרצאה, למוסדות החינוך בתחום החינוך הבלתי פורמלי

צמרת אביבי:  יש חוק משנת 1972 שנקרא "צו סיווג מבוטחים", שבתחילת משבר הקורונה גיליתי אותו במקרה

צמרת אביבי:  המדינה פשוט לא טרחה לספר לנו על זה, וגם המייצגים שלנו לא ידעו על זה בכלל

צמרת אביבי:  זה חוק שמאפשר לנו לקבל דמי אבטלה בחודשי פגרה

צמרת אביבי:  זה משהו שהוא באמת יכול להציל נפשות

צמרת אביבי:  מדובר גם על מי שנותן הדרכות, גם על מורי דרך, שחקנים, אומנים

צמרת אביבי:  אני מבקשת, אם אפשר

צמרת אביבי:  אנחנו רוצים להסדיר ולעשות תיקונים קטנים לצו הזה כדי שנוכל לממש אותו

צמרת אביבי:  הרשויות במדינת ישראל כלל לא יודעות על הצו הזה

צמרת אביבי:  אנחנו באים ואומרים: יש חוק ואתם צריכים לעמוד ב-א', ב' ו-ג', והם בכלל לא יודעים על מה אנחנו מדברים

צמרת אביבי:  אני מבקשת, אם תוכל, לתת את הדעה גם על הדבר הזה

צמרת אביבי:  אשמח לתת לך גם נייר עמדה על הדבר

שלום דנינו: יעל, את תרכזי את המסמך?     

יעל גויסקי: אני ארכז

יעל גויסקי:  אני מכירה את הנושא של הצו מאוד מאוד טוב

שלום דנינו: אתם נעזרתם בבית משפט אם זה לוקח הרבה זמן? האם יש איזושהי פסיקה?     

יעל גויסקי: לא, זה מדבר בענפים מסוימים, כפי שאמרה צמרת

יעל גויסקי:  זה בהחלט רלוונטי לכם, למורות

יעל גויסקי:  גם למורי הדרך זה רלוונטי

יעל גויסקי:  זה רלוונטי לחלק מהעוסקים במקצועות מול גופי התקשורת

יעל גויסקי:  אני ארכז את זה ואנחנו נשלח חומר לוועדה עד לדיון הבא

שלום דנינו: בסדר, אבל דחוף

יעל גויסקי: בסדר

צמרת אביבי: חבר הכנסת דנינו, אני מבקשת שעניין המענקים יהיה באמת בראש מעיינך

צמרת אביבי:  לבדוק את זה מול אש הממשלה ולהגיד לנו מה הוא מתכנן לעשות

שלום דנינו: לידיעתך, הנושא הזה מטופל בוועדת הכספים

שלום דנינו:  אבל אנחנו נתערב בזה

צמרת אביבי: אני יודעת

צמרת אביבי:  תודה רבה

שלום דנינו: אנחנו נכניס לדוח, ונבקש מוועדת הכספים ונאמר שזה עלה גם פה

צמרת אביבי: תודה רבה

שלום דנינו: אין על מה

שלום דנינו:  יום טוב

שלום דנינו:  חבר הכנסת סימון, אתה רוצה לדבר?     

סימון מושיאשוילי: לא

שלום דנינו: אדוני, בבקשה

חסיה דרורי: שלום, אדוני היושב-ראש וחברי הכנסת

חסיה דרורי:  אני עמיחי דרורי, ממלא מקום ראש מינהל כלכלה במרכז השלטון המקומי

חסיה דרורי:  אני מבין שהיו גם פגישות עם אדוני

חסיה דרורי:  יש מהלכים שאנחנו מוכנים לקדם

חסיה דרורי:  כבר התחילו מהלכים שקידמנו בשנים האחרונות מול הסוכנות לעסקים קטנים ובינוניים, הן בנושא עלויות מוסכמות לרכישת מסמכי מכרז, לערבויות

חסיה דרורי:  אפשר לחשוב גם על פתרון בנושא העיכבון של העסקים הקטנים והבינוניים

חסיה דרורי:  ניתן גם לתת, כמו שיצא לפני למעלה משנה, עדיפות מסוימת לעסק מקומי זעיר או קטן מבחינת אפשרות להשוות הצעה להצעה זוכה

חסיה דרורי:  אנחנו כבר כן משתפים פעולה עם הסוכנות

חסיה דרורי:  אנחנו איתם בקשר תדיר, ונשמח להמשיך בכיוון

חסיה דרורי:  אנחנו בקשר גם הסוכנות לגבי חוק מוסר תשלומים

חסיה דרורי:       אני מבקש להציף את הבעיה לגבי חוק מוסר תשלומים

חסיה דרורי:  הרשויות המקומיות, כאשר הן באות לבצע מטלות שלטוניות בתחומן, הן למעשה צינור בין משרדי הממשלה לבין הספקים

חסיה דרורי:  ישנם עיכובים, ולעיתים עיכובים ארוכים מאוד, חודשים רבים, ולפעמים שנים, בהעברת תקציבים ממשרדי ממשלה לרשויות המקומיות

חסיה דרורי:  צריך לוודא את העברת התשלומים במועד על ידי משרדי הממשלה

חסיה דרורי:  ככל והם יועברו, לא יהיה עיכוב, וזה גם מעוגן בהוראת תכ"ם מפורשת, אצל הרשויות המקומית

שלום דנינו: אתמול ישבתי עם חיים ביבס, יושב-ראש השלטון המקומי

שלום דנינו:  ראיתי את העמדות שלכם וקראתי אותן על העיכבון וכל השאר בעיון

שלום דנינו:  הגדרתם יפה מאוד את העמדות שלכם

שלום דנינו:  בתבונה רבה ובהיגיון כלכלי רב

שלום דנינו:  הן כבר רשומות אצלנו בדוח

שלום דנינו:  מאידך, בנושא חוק מוסר התשלומים - חיים ואני ולא הצלחנו להבהיר שני דברים

שלום דנינו:  אנחנו מדברים על תקציב לעסקים קטנים כמו: ניקיון, שמירה, ביטחון

שלום דנינו:  אנחנו מדברים על התקציב השוטף של העיריות, כשהחוק של מוסר התשלומים שם הוא שאתם חייבים לשלם שוטף פלוס 60, ויש בקשה אפילו לקצר את זה לחברות שעיקר ההוצאה שלהן היא כוח אדם ומשכורות

שלום דנינו:  ואם יש תקלה, צריך באמת להשאיר חלק מהתשלום לבירור סופי

שלום דנינו:  אתה מדבר על תקציבי מדינה לפיתוח ברשויות מול קבלנים גדולים, וזה מיליונים ומאות אלפים

עידית חנוכה: לא רק

שלום דנינו: נניח וחברת ניקיון באה לעיריית מודיעין

שלום דנינו:  אתם יוצאים למכרז כשיש לכם את הכסף בקופה, אתם לא מחכים שהממשלה תעביר לכם

שלום דנינו:  יש לכם תקציב שנתי, אתם מאשרים את התקציב

שלום דנינו:  אם אני מנחש נכון, זה יכול להיות בתב"רים ובפרויקטים משמעותיים

יעל גויסקי: אבל לפרויקטים האלה נתנו יותר זמן בחוק מוסר התשלומים

יעל גויסקי:  תמר, את בטח זוכרת

יעל גויסקי:  לכל הדברים האלה של בנייה נתן המחוקק

יעל גויסקי:  אני לא זוכרת בדיוק

יעל גויסקי:  תמר, את בטח זוכרת

יעל גויסקי:  אבל נתנו לו הרבה יותר ימים

חסיה דרורי: 80 יום לעבודות בנאיות

יעל גויסקי: 80 יום, - - - ב-30

יעל גויסקי:  אני הייתי בדיונים כשזה חוקק לפני מספר שנים

יעל גויסקי:  לקחו את השלטון המקומי במוסר תשלומים לפרויקטים שהם לא בשוטף ולא בשגרה, כמו שחבר הכנסת דנינו אומר

יעל גויסקי:  ולכן, צריך להיות איזון

יעל גויסקי:  אני כאן אומרת, ואני כאן גם עם פורום העצמאים וגם עם הארגונים, שיש נושאים נוספים

יעל גויסקי:  נשמח אם הוועדה תדון בכלל בממשק הזה של שלטון מקומי ועסקים קטנים

יעל גויסקי:  למשל, נושא הארנונה

יעל גויסקי:  יש את ועדת להב, שהוקמה בזמנו במשרד הפנים לבחינת הנושא, סיווגי ארנונה

יעל גויסקי:  יש המון נושאים שהם בממשק משותף גם לרשות המקומית וגם לשלטון המקומי וגם כמובן לארגונים

יעל גויסקי:  זה נושאים רוחביים לכלל הארגונים

יעל גויסקי:  נשמח מאוד שיהיה שולחן עגול רק בנושא, גם איתכם, תמר, של עסקים קטנים ושלטון מקומי

חסיה דרורי: נגעת בשני נושאים: גם חוק מוסר תשלומים וגם ארנונה עסקית אחרת

חסיה דרורי:  לגבי חוק מוסר תשלומים - הוגדרו באמת ימי אשראי ארוכים יותר לאותן עבודות בנאיות

חסיה דרורי:  הוגדר 80 יום

חסיה דרורי:  הלוואי והממשלה היתה עומדת ב-80 יום

חסיה דרורי:  אנחנו מדברים על סדרי גודל הרבה הרבה יותר גבוהים שהתקציבים מועברים לרשויות המקומיות ממשרדי הממשלה

חסיה דרורי:  הבעיה הזו ידועה גם לחשכ"ל, ואפילו החשכ"ל נכנס לנושא מבחינה זו שהיה שם חוסר סדר משמעותי

חסיה דרורי:  אף אחד לא ידע בכלל איפה במשרדי הממשלה עומדים התשלומים האלה, מי תוקע אותם, בגלל אלו סיבות

חסיה דרורי:  לאור הבקשה שלנו, ועל מנת להקל ולצמצם את ימי האשראי לעסקים הקטנים והבינוניים, בונה החשכ"ל, יחד עם מערכות המרכב"ה, מודול נפרד לרשויות המקומיות כדי שנוכל באמת לדעת איפה העניינים תקועים במשרדי הממשלה

שלום דנינו: עמיחי, החוק הזה נחקק פה בוועדה לפני שנהייתי בכלל חבר כנסת

שלום דנינו:  הוא חייב את משרד האוצר, ואני חושב שגם גורמים נוספים, משרד האוצר, לבוא ולדווח על העניין הזה אחת לכמה זמן איך זה קורה

עידית חנוכה: הם היו אמורים לדווח כבר

עידית חנוכה:  נציגי החשב הכללי, זה לתשומת ליבכם

חסיה דרורי: אנחנו הצפנו את הבעיות לאורך שנים

חסיה דרורי:  זו לא בעיה שאנחנו מציפים פה לראשונה

חסיה דרורי:  אנחנו הוצאנו באמת הרבה הרבה פניות, בין חמש לעשר פניות, לחשב הכללי בנושאים הללו

חסיה דרורי:  אם תרצו, נוכל להעביר את כל המסמכים על מנת שהממשלה באמת תייעל תהליכים בתחום

חסיה דרורי:  אנחנו יותר מאשר מוכנים להירתם לנושא הזה

שלום דנינו: אני אציע לדוד היושב-ראש את הסוגיה הזו

שלום דנינו:  אתה תעביר את החומר

שלום דנינו:  קיבלתי חומר דרככם דרך המזכירה של חיים ביבס

שלום דנינו:  אם החומר לא שלם, ואם יש עוד חומרים בתחום הזה, בטח שתעביר

שלום דנינו:  אני אעבור עליהם

שלום דנינו:  אם זה יהיה בתחום שלי, אני אטפל

שלום דנינו:  אם זה יהיה בתחום היותר גדול של ועדת הכלכלה, אני אעביר לדוד

שלום דנינו:  אני חושב שמיצינו גם את הנושא הזה

חסיה דרורי: בסדר גמור

חסיה דרורי:  האם לענות לגבי ארנונה עסקית?     

שלום דנינו: לא, עזוב

שלום דנינו:  אני לא רוצה להיכנס לזה

שלום דנינו:      גברתי, בבקשה

תמר מירסקי: תמר מירסקי, הסוכנות לעסקים קטנים ובינוניים

תמר מירסקי:  יש דיווחים מהמרכב"ה של האוצר, של החשב הכללי, לגבי עמידה בחוק מוסר תשלום

עידית חנוכה: לא

עידית חנוכה:  לא הבנת, גברתי

עידית חנוכה:  על פי חוק מוסר תשלומים, ועל פי התקנות מכוחו, נדרש החשב הכללי במשרד האוצר להעביר דיווח לכנסת

עידית חנוכה:  הדבר טרם נעשה

עידית חנוכה:  זה כל מה שאמרתי

עידית חנוכה:  זה לא קשור לדיווחים בתוך מערכת מרכב"ה

עידית חנוכה:  דיווח על פי חוק

שלום דנינו: מה זה מערכת מרכב"ה?      

עידית חנוכה:  זה מערכת פנים ממשלתית לתיעוד - - -     

גל לנדו: המערכת המרכזית של משרדי הממשלה, המערכת הכספית הלוגיסטית של משרדי הממשלה

שלום דנינו: מי רואה מה קורה שם?     

גל לנדו: החשב הכללי

שלום דנינו: רק החשב הכללי?     

עידית חנוכה: בכל אופן, לתשומת ליבכם, העברת הדיווח הנדרש  על פי חוק

שלום דנינו: כן, וזה כתוב בחוק

חסיה דרורי: וחשבי המשרדים, כמובן, שהם שלוחה של החשב הכללי

עידית חנוכה: הם מעבירים לחשב הכללי והוא מעביר

שלום דנינו: האם עוד מישהו רוצה לדבר בדיון השקט הזה?      אני מאוד מודה לכם

שלום דנינו:  תודה רבה, יום טוב